Սերգեյ Տկաչով

Սերգեյ Անատոլևիչ Տկաչով (ռուս.՝ Сергей Анатольевич Ткачёв, մայիսի 19, 1989(1989-05-19), Boguchar, Վորոնեժի մարզ, ՌԽՖՍՀ, ԽՍՀՄ), ռուս ֆուտբոլիստ, «Արսենալ» ակումբի կիսապաշտպան։


== Կրթություն ==
1996-2002 (կամ 2001) թվականներին սովորել է Բոգուչարի միջնակարգ հանրակրթական դպրոցում։ Դրանից հետո տեղափոխվել է Վորոնեժ, խաղացել է ՖՑՇ-73 ֆուտբոլային թիմում։


== Կարիերա ==

Ֆուտբոլով սկսել է զբաղվել Վորոնեժի ՖՑՇ-73 ֆուտբոլային ակումբում։ 2009 թվականի ամռանը քսանամյա խաղացողը մասնակցել q դիտումների «Կռիլյա Սովետով» ակումբում, որտեղ էլ հետագայում հանդես է եկել։ Սամարայի երիտասարդական թիմում մի քանի հանդիպում անցկացնելուց հետո Տկաչովն սկսել է ընդգրկվել թիմի հիմնական կազմում։ Ռուսաստանի առաջնությունում նորամուտը կատարել է 2009 թվականի հոկտեմբերի 30-ին 27-րդ տուրի՝ Կազանի «Ռուբին» ակումբի դեմ խաղում՝ դուրս գալով փոխարինման հանդիպման 83-րդ րոպեին։ Ռուսաստանի առաջնությունում առաջին գնդակը խփել է 2010 թվականի մայիսի 10-ին Նովոսիբիրսկի «Սիբիր» ակումբի դեմ խաղում՝ բացելող հաշիվը հանդիպման 6-րդ րոպեին։ 2011 թվականի հունվարին մասնակցել է դիտումների Դոնեցկի «Մետալուրգ» ակումբում, բայց եռամյա պայմանագիր է կնքել Խարկովի «Մետալիստ» ակումբի հետ։ «Մետալիստի» կազմում նորամուտը կատարել է 2011 թվականի մարտի 5-ին «Վորսկլայի» դեմ արտագնա խաղում (0:0). Տկաչովը խաղադաշտ է դուրս եկել հիմնական կազմում, սակայն 61-րդ րոպեին նրան փոխրինել է Մարկո Դևիչը։ 2012 թվականի փետրվարի 14-ին վարձավճարով տեղաոխվել է Եկատերինբուրգի «Ուրալ» ակումբ։ Իրեն լավ դրսևորելով ՖԱԼ գավաթի խաղարկությունում՝ Սերգեյը ամրապնդել է իր տեղը թիմի կազմում և շուտով հաջողությամբ կատարել նորամուտը ՖԱԼ առաջնությունում։ 2012 թվականի մարտի 12-ին «Մորդովիայի» դեմ խաղում աչքի է ընկել խփած գոլով։ 2012 թվականի հուլիսի 12-ին մեկ տարի ժամկետով վարձավճարով տեղափոխվել է «Սևաստոպոլ» ակումբ։
2013 թվականի հունիսի 19-ին Սերգեյ Տկաչովը պաշտոնապես դարձել է Մոսկվայի «Լոկոմոտիվ» ակումբի ֆուտբոլիստ՝ կնքելով երեք տարվա պայմանագիր։ 2013 թվականի հուլիսի 14-ին կատարել է նորամուտը «Լոկոմոտիվի» կազմում՝ դուրս գալով փոխարինման «Անժիի» դեմ խաղում, որում նա գոլային փոխանցում է կատարել Ռոման Պավլյուչենկոյին՝ ձևակերպելով վերջնական հաշիվը՝ 2:2: 2013 թվականի սեպտեմբերի 21-ին խփել է իր առաջին գոլը «Լոկոմոտիվի» կազմում՝ Մոսկվայի «Դինամոյի» դեմ խաղում ձևակերպելով հանդիպման վերջնական հաշիվը՝ 1:3 հօգուտ «երկաթուղայինների»։ 2014 թվականի դեկտեմբերի 30-ին մինչև մրցաշրջանի ավարտը վարձավճարով տեղափոխվել է «Կուբան» ակումբ։ «Կուբանում» Տկաչովը դարձել է թիմի առաջատարներից մեկը, և 2015 թվականի ամռանը Կրասնոյարսկի թիմը գնել է ֆուտբոլիստի պայմանագիրը։ Սակայն աշխատավարձի ուշացումների պատճառով Տկաչովը 2015 թվականի դեկտեմբերին խզել է պայմանագիրը «Կուբանի» հետ։
2016 թվականի հունվարի 11-ին Սերգեյը Լեոնիդ Սլուցկու հրավերով պայմանագիր է կնքել «ԲԿՄԱ» ակումբի հետ՝ հրաժարվելով տեղափոխվել «Շտուտգարտ» ակումբ։ 2016 թվականի հունվարի 30-ին Տկաչովը կատարել է նորամուտը թիմում՝ մասնակցելով Զագրեբի «Դինամոյի» դեմ ընկերական խաղին (0:0) և խաղադաշտում անցկացնելով 46 րոպե, իսկ ընդմիջման ժամանակ փոխարինվել է։ Առաջին պաշտոնական խաղը «բանակայինների» կազմում Տկաչովն անցկացրել է 2016 թվականի մարտի 6-ին 19-րդ տուրի՝ «Սպարտակ» ակումբի դեմ խաղում, որն ավարտվել է ԲԿՄԱ-ի հաղթանակով (1:0)։ Մինչև 2015/16 մրցաշրջանի ավարտը Տկաչովը պարբերաբար ընդգրկվել է թիմի կազմում՝ խաղալով ինչպես հիմնական կազմում, այնպես էլ դուրս գալով փոխարինման։ 2016 թվականի հունիսի 24-ին վարձավճարով տեղափոխվել է «Կռիլյա Սովետով» ակումբ։
2017/18 մրցաշրջանում վարձավճարով տեղափոխվել է Տուլայի «Արսենալ» ակումբ։ Միոդրագ Բաժովիչի գլխավորությամբ վաստակել է 11 միավոր «գոլ + փոխանցում» համակարգով՝ խաղադաշտ դուրս գալով բոլոր խաղերում։ Հզոր հեռահար հարվածների համար երկրպագուների կողմից արժանացել է «Ռուս Հալք» մականվանը։


== Վիճակագրություն ==


=== Ակումբային ===
2019 թվականի հունիսի 28-ի դրությամբ


== Ձեռքբերումներ ==
 «Մետալիստ»Ուկրաինայի առաջնության բրոնզե մեդալակիր – 2010/11 «Սևաստոպոլ»Ուկրինայի առաջին լիգայի հաղթող – 2012/13 «Լոկոմոտիվ» (Մոսկվա)Ռուսաստանի առաջնության բրոնզե մեդալակիր – 2013/14 «Կուբան»Ռուսաստանի գավաթի խաղարկության եզրափակչի մասնակից – 2014/15 ԲԿՄԱ (Մոսկվա)Ռուսաստանի առաջնության հաղթող – 2015/16
Ռուսաստանի գավաթի խաղարկության եզրափակչի մասնակից – 2015/16


== Ծանոթագրություններ ==


== Արտաքին հղումներ ==
Ֆուտբոլիստի էջը ԲԿՄԱ-ի պաշտոնական կայքում Archived 2016-02-01 at the Wayback Machine.
Ֆուտբոլիստի էջը FootballFacts.ru կայքում